«Комсомол» кушаматлы детдом малае Алмаз язмышы

	Аны   сөйгән кызын күрергә зар-интизар булган, сөю сагышка уралган   19 яшьлек яшь-җилкенчәк кенә димәссең. Ул гаилә йөген тартып баручы ир-ат кебек уйлый.  Ил-көн язмышы өчен борчылган аксакаллар дәрәҗәсендә фикер йөртә. 	 Ләкин вакыт-вакыт Алмазның  бар кайгыларын онытып, урамда уйнап йөргән юеш борыннар белән күршеләренең алма бакчасына  төшәсе килеп киткән чаклары да була. Күңелендә  беркемгә дә әйтми йөргән иң татлы хыялы да бар аның таныш булмаган номердан: «Улым, ни хәлең бар?» – дигән дөньядагы иң-иң кадерле тавышны ишетү. Бәлки, аның сагыш сарган ул татлы  хыялы көннәрнең берендә тормышка да ашар. Сызылып кояш чыгып килгән сихри бер җәйге таңда Алмаз яшәгән йорт капкасыннан улын эзләп арган ана килеп керер дә ишегалдына баккан тәрәзәдән сөекле улының рәнҗешле күз  карашын эзләр. Яулык чите белән  яшьле күзләрен сөртә-сөртә, кулларын сузып,  улына таба атлар.  Андый таңның бер көн атасына кайсы гына ятимнең ышанасы килмәс. 
	---	
Матбугат.ру

	№ --- | 13.09.2021	


